**Megállapodás**

amely létrejött egyrészről a

**Magyar Közút Nonprofit Zrt.**

székhelye: 1024 Budapest, Fényes Elek u. 7-13.

statisztikai számjele: 14605749-5221-573-01

adószáma: 14605749-2-44

cégjegyzékszám: 01-10-046265

képviseli: Tasi Márta vagyonnyilvántartási osztályvezető és dr. Bardóczky Viktor vagyongazdálkodási osztályvezető

mint vagyonkezelő (a továbbiakban: **Magyar Közút** )

másrészről

székhelye:

statisztikai számjele:

adószáma:

cégjegyzékszám:

képviseli:

mint elosztói engedélyes (a továbbiakban: **Elosztói engedélyes**)

harmadrészről

székhelye:

statisztikai számjele:

adószáma:

cégjegyzékszám:

képviseli:

mint beruházó (a továbbiakban: **Beruházó**)

továbbiakban együttesen: Felek, egyenként Fél között az alulírott helyen és napon, az alábbiak szerint.

**Preambulum**

1. A Felek megállapítják, hogy a Beruházó …………………………………………………………………. (a munka pontos megnevezése) kívánja megvalósítani (a továbbiakban: Beruházás).
2. Felek kijelentik, hogy a jelen megállapodás 1.1. pontjában meghatározásra kerülő Ingatlan igénybevételére vonatkozóan jelen megállapodás a nemzeti vagyonról szóló 2011. évi CXCVI. törvény (továbbiakban: Nvtv.) hasznosításra vonatkozó rendelkezéseire figyelemmel kerül megkötésre, és a Magyar Közút az Nvtv. 11. § (8) bekezdésében foglaltakra tekintettel jelen megállapodás megkötésére jogosult. A Beruházó, illetve képviselője jelen megállapodás aláírásával büntetőjogi felelőssége tudatában kijelenti, hogy vele szemben nem állnak fenn az állami vagyonról szóló 2007. évi CVI. törvény 25. § (1) bekezdésében foglalt kizáró okok.
3. A Felek a szerződés megkötése vonatkozásában az állami vagyonról szóló 2007. évi CVI. törvény (a továbbiakban: Vtv.) 24. § (2) bekezdés c) pontjára hivatkozással élnek a versenyeztetés mellőzésével.
4. Felek kijelentik, hogy – a jelen megállapodás 1.1. pontjában meghatározásra kerülő Ingatlannak az épített környezet alakításáról és védelméről szóló 1997. évi LXXVIII. tv. rendelkezéseinek megfelelő közterületi jellege okán – a villamos energiáról szóló 2007. évi LXXXVI. törvény (a továbbiakban: VET) 123. illetve 127. § bekezdésére figyelemmel, a megvalósuló létesítmény elhelyezését a közterület tulajdonosa tűrni köteles.
5. A Felek rögzítik továbbá, hogy a nevezett munka rendelkezik a …………………. által ……………….. engedély számon kiadott jogerős vezetékjogi engedéllyel, amelynek jogosultja az Elosztói engedélyes.

**1. Jelen megállapodás tárgya**

* 1. A Magyar Állam 1/1 hányadú tulajdonában és a **Magyar Közút.** 1/1 hányadú vagyonkezelésében áll(nak) az alábbi ingatlan(ok) (a továbbiakban: **Ingatlan**):

|  |  |  |  |
| --- | --- | --- | --- |
| **Település** | **Helyrajzi szám** | **Ingatlan alapterülete (m2)** | **Ingatlan igénybevétel (m2)** |
|   |   |   |   |
|   |   |   |   |

* 1. Felek előtt ismert tény, hogy a Beruházó és Elosztói engedélyes az Ingatlan ……………. m² területű részén (a továbbiakban: **Ingatlanrész**) …………. tervező által elkészített ………. megnevezésű, …….. számú, …… keltezésű tervdokumentáció alapján …. kV-os vezeték és biztonsági övezet megvalósítását tervezi.

Jelen megállapodás tárgyát a Beruházásnak az Ingatlanrész igénybevételével megvalósuló része képezi (a továbbiakban: **Létesítmény**).

Felek megállapítják, hogy az illetékes közútkezelő által tárgyi beruházás megvalósításához kiadott közútkezelői nyilatkozat rendelkezésre áll, melynek iktatószáma:…………….

* 1. Jelen megállapodás aláírásával a Magyar Közút használat címén biztosítja, hogy a Beruházó a beruházás megvalósításához szükséges mértékben igénybe vegye az Ingatlan jelen megállapodás 1.1. pontjában meghatározott, a Létesítmény által elfoglalt Ingatlanrészét jelen szerződés létrejöttétől határozatlan időre.
	2. A Magyar Közút biztosítja az Beruházó és Elosztói engedélyes részére, hogy a jogszabályban, illetve hatósági határozatban előírt – a Létesítményre vonatkozó – fenntartási kötelezettségeit teljesítse, az ahhoz szükséges mértékben az Ingatlanrészt igénybe vegye.
	3. Felek kijelentik, hogy jelen igénybevételt megalapozó megállapodás megkötésére az Nvt., az állami vagyonról szóló 2007. évi CVI. törvény, és az állami vagyonnal való gazdálkodásról szóló 254/2007. (X. 4.) Korm. rendelet előírásainak megfelelően és a vonatkozó jogszabályokra figyelemmel kerül sor.

1.5.1. Beruházó és az Elosztói engedélyes képviselője jelen megállapodás aláírásával büntetőjogi felelőssége tudatában kijelenti, hogy Beruházó és az Elosztói Engedélyes az Nvt. 3. § (1) bekezdésében, valamint 11. § (10) bekezdésében rögzítetteknek megfelel, azaz átlátható szervezetnek minősül.

1.5.2. Beruházó és az Elosztói engedélyes jelen megállapodás aláírásával – hivatkozva az Nvt. 11. § (10) és (11) bekezdésében foglaltakra – vállalja, hogy

1. a hasznosításra vonatkozó szerződésben előírt beszámolási, nyilvántartási, adatszolgáltatási kötelezettségeket teljesíti,
2. az átengedett nemzeti vagyont a szerződési előírásoknak és a tulajdonosi rendelkezéseknek, valamint a meghatározott hasznosítási célnak megfelelően használja,
3. a hasznosításban – a hasznosítóval közvetlen vagy közvetett módon jogviszonyban álló harmadik félként – kizárólag természetes személyek vagy átlátható szervezetek vesznek részt.

1.5.3.A Beruházó és az Elosztói engedélyes tudomásul veszi, hogy az Nvt. 11. § (12) bekezdésében foglaltakat figyelembe véve köteles eljárni, tekintettel arra, hogy a rendelkezés Beruházó és az Elosztói engedélyes általi megszegése esetére a törvény a Magyar Közút részére kártalanítás nélküli és azonnali hatályú felmondási lehetőséget biztosít, valamint azt rendkívüli felmondási okként jelöli meg.

Fentiek alapján jelen megállapodást a Magyar Közút kártalanítás nélkül és azonnali hatállyal felmondhatja, ha a nemzeti vagyon hasznosításában részt vevő bármely – a hasznosítóval közvetlen vagy közvetett módon jogviszonyban álló harmadik fél – szervezet a nemzeti vagyon hasznosítására vonatkozó megállapodás megkötését követően beállott körülmény folytán már nem minősül átlátható szervezetnek.

* 1. Felek rögzítik, hogy a tervezett igénybevétel nem vezethet a közút állagának romlásához, a közúti forgalom biztonságának sérelméhez vagy veszélyeztetéséhez, továbbá az igénybevétel nem akadályozhatja a Magyar Közút fenntartási, üzemeltetési feladatainak ellátását és az adott közúti szakaszhoz kapcsolódó hálózatfejlesztési és korszerűsítési tervek, programok végrehajtását.

**2. A Létesítmény jogi helyzete**

* 1. Felek megállapítják, hogy az Ingatlan továbbra is a Magyar Állam tulajdonát képezi. A Beruházó a kivitelezési időszak alatt a Létesítményt idegen dolgon végzett beruházásként tartja nyilván könyveiben, míg a Létesítmény számvitelileg a megépülését követően is a Beruházónál marad értéknövelő beruházásként, és azt továbbra is saját könyveiben tartja nyilván.
	2. Felek megállapodnak abban, hogy a Létesítményt a Beruházó saját költségén, saját felelősségére és kockázatára valósítja meg az építési engedélynek megfelelően. Erre tekintettel Felek megállapodnak abban, hogy a Beruházó a Létesítmény megépítésének költségeivel, illetve a Beruházó vagy Elosztói engedélyes által vállalt, vagy részére jogszabályban, illetve hatósági határozatban előírt fenntartási feladatok teljesítésével kapcsolatban a Magyar Közúttal, valamint a Magyar Állam bármely más képviselőjével szemben semminemű igényt nem érvényesíthet.

Amennyiben a Létesítmény kivitelezése, fenntartása, üzemeltetése során a Beruházó vagy az Elosztói engedélyes által harmadik személynek okozott kár megtérítése vonatkozásában harmadik személy követeléssel lépne fel, akár a Beruházóval, akár a Magyar Közúttal szemben, ezen kár teljeskörű megtérítésére a Beruházó jelen megállapodás aláírásával kötelezettséget vállal.

* 1. Felek kijelentik, hogy a Létesítmény fenntartásával és üzemeltetésével kapcsolatos minden költség az Elosztói engedélyest terheli mindaddig, amíg a Létesítmény fennmarad, Magyar Közút semmilyen jogcímen nem köteles bármilyen kifizetésre, költségtérítésre. A Létesítmény üzemeltetéséből eredő károkat Elosztói engedélyes köteles megtéríteni.

 Elosztói engedélyes tudomásul veszi, hogy a Magyar Közút a vonatkozó jogszabályi előírások szerinti üzemeltetési és fenntartási feladatait –a villamosművek, valamint a termelői, magán - és közvetlen vezetékek biztonsági övezetéről szóló 2/2013. (I. 22.) NGM sz. rendeletben foglaltakra tekintettel és korlátozásokkal - Elosztói engedélyes írásbeli hozzájárulása nélkül végezheti.

* 1. Felek rögzítik, hogy amennyiben az Elosztói engedélyes a Magyar Közút másodszori felszólítására sem tesz eleget a közös használatban álló Létesítményre vonatkozó fenntartási kötelezettségének, úgy a Magyar Közút a fenntartással, kezeléssel kapcsolatos feladatot elvégezteti a hatáskörrel és illetékességgel rendelkező szervezettel, a munkavégzésről pedig számlát bocsát ki a Beruházó felé, aki azt teljesíteni köteles.

**3. Az engedélyezési eljárással kapcsolatos nyilatkozatok**

1. A Magyar Közút jelen megállapodás aláírásával hozzájárul a Létesítmény építési engedélyezési eljárásának lefolytatásához, és hogy az építési engedély kiadásra kerüljön az a Beruházó vagy Elosztói engedélyes részére.
2. A Magyar Közút kijelenti, hogy jelen megállapodás megkötésére kizárólag az építési engedély alapján megépítendő Létesítmény megvalósítása, illetve az Ingatlan igénybevételére (mint használat jogát biztosító jogcím) vonatkozó rendelkezések rögzítése miatt kerül sor. Az előzőekben rögzítettek Beruházót és Elosztói engedélyest nem mentesítik a vonatkozó jogszabályokban, illetve hatósági határozatokban előírt egyéb feltételek teljesítése, illetve a beruházási és a fenntartási feladatok teljesítése alól.

**4. A jogviszonnyal kapcsolatos rendelkezések**

* 1. Beruházó és Elosztói engedélyes jogosult arra, hogy az Ingatlanrész területére belépjen és az Ingatlanrészen az Engedély szerinti munkálatokat elvégezve a Létesítményt megvalósítsa, valamint valamennyi szükséges engedély birtokában a Létesítményt üzemeltesse. A Létesítmény kivitelezésének befejezését követően a Beruházó és az Elosztói engedélyes az Ingatlanrészről a fel nem használt építési anyagokat saját költségén köteles eltávolítani és az Ingatlanrészt rendeltetésszerű állapotba helyreállítani.
	2. A Beruházó és az Elosztói engedélyes köteles a megállapodás 1.1. pontjában meghatározott Ingatlanrészt rendeltetésszerűen használni és megtéríteni minden olyan kárt a Magyar Közútnak, amely a nem rendeltetésszerű használatból ered, illetve a kivitelezési munkálatok során keletkezett.

4.3 Az Ingatlanrész hasznosítása okán, az Nvt. és a VET. rendelkezései alapján fizetendő kártalanítási díjat a Felek az alábbiak szerint határozzák meg:

A kártalanítási díj megfizetése előre esedékes jelen megállapodás alapján. A terület igénybevétele a kártalanítási díj megfizetéséig nem kezdhető meg.

|  |  |  |  |  |  |
| --- | --- | --- | --- | --- | --- |
| **Település** | **Helyrajzi szám** | **Ingatlan alapterülete (m2)** | **Ingatlan használata (m2)** | **Fajlagos kártalanítási díj** belterület esetében 850 Ft/m2, külterület esetében 550 Ft/m2 | **kártalanítási díj nettó (Ft)** |
|   |   |   |   |   |   |
|   |   |   |   |   |   |
| **Összesen** |  |

**A Beruházó mindösszesen ……….. Ft + ÁFA kártalanítási díjat (belterületen 850 Ft/m2, külterületen 550 Ft/m2) köteles egy összegben megfizetni a vagyonkezelő Magyar Közút Nonprofit Zrt. MKB 10300002-10460102-49020027 számú számlájára kell teljesíteni a befizetést.**

**Beruházó köteles a banki átutalás során a Közlemény rovatban – jelen megállapodás Felek általi aláírását követően – a megállapodás SAP azonosítószámát feltüntetni.**

**A kártalanítási díj bankszámlára való megérkezését követően a Magyar Közút kiállítja a számlát. A munkakezdés feltétele, hogy a pénzügyi teljesítés a fentiekben meghatározott módon, a megfelelő bankszámlára megtörténjen és szükség szerint a tulajdonosi hozzájárulás ez esetben megadottnak tekintendő.**

* 1. Felek kijelentik, hogy a Beruházó és az Elosztói engedélyes a Létesítmény továbbhasznosítására a Magyar Közút előzetes hozzájárulása esetén jogosult, azonban annak fenntartására, külön megállapodásban megbízást adhat harmadik személynek.
1. **Adatvédelemmel kapcsolatos kötelezettségek**
	1. Felek rögzítik, hogy a jelen szerződés időtartama alatt, valamint azt követően is, kölcsönösen betartják a hatályos magyar és európai uniós adatvédelmi szabályokat, ideértve különösen, de nem kizárólagosan az információs önrendelkezési jogról és az információszabadságról szóló 2011. évi CXII. törvény („Infotv.”), valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló Európai Parlament és a Tanács (EU) 2016/679. számú rendelet („GDPR”) rendelkezéseit.
	2. Felek rögzítik továbbá, hogy a jelen szerződéses együttműködés során személyes adatokat csak és kizárólag a jelen szerződés teljesítéséhez szükséges mértékben kezelnek a másik fél munkavállalóiról, közreműködőiről, illetve teljesítési segédjeiről. Ezeket az adatokat bizalmasan kezelik, és csak azon munkavállalóik, közreműködőik, illetve teljesítési segédjeik részére biztosítanak ezekhez hozzáférést, akik részére ez indokolt és szükséges. Harmadik felek részére egyebekben ezeket az adatokat nem adják át, nem hozzák nyilvánosságra és nem teszik hozzáférhetővé. Felek egybehangzóan vállalják, hogy megtesznek minden olyan szükséges lépést, ideértve a megfelelő hozzájáruló nyilatkozatok beszerzését is, amely a személyes adatok jogszerű kezelése érdekében szükséges lehet.
	3. Felek egybehangzóan rögzítik, hogy a GDPR 5. cikk (1) bekezdés b) pontja alapján kifejezetten jogszerűnek tekintik mindazon személyes adataiknak a másik szerződő fél általi kezelését, amely célból és mértékben ez az adatkezelés a jelen szerződés teljesítéséhez a másik félnek szükséges.

*(amennyiben, nem magánszemély (egyéni vállalkozó) a szerződő fél, úgy az 5.3-as pont törlendő)*

1. **Vegyes rendelkezések**
	1. Jelen megállapodás valamennyi Fél által történő aláírása napján lép hatályba.
	2. A Létesítmény fennmaradásáig tartó időszak alatti üzemeltetéssel kapcsolatos valamennyi költség Elosztói engedélyest terheli.
	3. Felek megállapodnak, hogy a jelen megállapodással kapcsolatos kérdésekben a magyar jogot alkalmazzák.
	4. Felek rögzítik, hogy amennyiben jelen megállapodás bármelyik rendelkezése vagy melléklete bármely okból érvénytelenné vagy hatálytalanná válik, a többi rendelkezés továbbra is hatályban és érvényben marad.
	5. A Felek kijelentik, hogy jelen megállapodás ingatlan-nyilvántartási bejegyzésre nem jogosít.
	6. A Felek – a jelen szerződés bevezető részében foglaltakon túl – azt is rögzítik, hogy a Beruházó gyakorolja a fővállalkozói és beruházói jogosultságokat, azonban az érintett hálózat az Elosztói engedélyes tulajdonában áll, így az Elosztói engedélyesi hálózattal kapcsolatos jogosultságok az Elosztói engedélyesi engedélyest illetik meg, figyelemmel a VET-ben foglaltakra.
	7. Jelen megállapodás a Felek 5 eredeti példányban írják alá. A megállapodás 2 eredeti példánya az Beruházót -, 1 eredeti példánya a Magyar Közutat és 2 eredeti példánya az Elosztói engedélyest illeti meg.

Felek a megállapodást elolvasás és értelmezés után, mint akaratukkal mindenben megegyezőt helybenhagyóan aláírták.

|  |  |
| --- | --- |
| Kelt Budapest., 2018. ………. hó … napján | Kelt ………….., 2018. ………. hó … napján |

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Magyar Közút Nonprofit Zrt.**Magyar Közút képviseli:Tasi Márta vagyonnyilvántartási osztályvezető és dr. Bardóczky Viktor vagyongazdálkodási osztályvezető | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**…………………..**Beruházóképviseli: |

Kelt ………….., 2018. ………. hó … napján

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**…………………..**

Elosztói engedélyes

képviseli: